title: Padomes Lēmums (KĀDP) 2018/1940 (2018. gada 10. decembris), ar ko groza Lēmumu 2010/788/KĀDP par ierobežojošiem pasākumiem pret Kongo Demokrātisko Republiku

text:
                  11.12.2018

                  LV

                  Eiropas Savienības Oficiālais Vēstnesis

                  L 314/47

         PADOMES LĒMUMS (KĀDP) 2018/1940
         (2018. gada 10. decembris),
         ar ko groza Lēmumu 2010/788/KĀDP par ierobežojošiem pasākumiem pret Kongo Demokrātisko Republiku
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2010. gada 20. decembrī pieņēma Lēmumu 2010/788/KĀDP (1) par ierobežojošiem pasākumiem pret Kongo Demokrātisko Republiku (KDR).

                     (2)

                     Padome, reaģējot uz vēlēšanu procesa kavēšanu un ar to saistītiem cilvēktiesību pārkāpumiem KDR, 2016. gada 12. decembrī pieņēma Lēmumu (KĀDP) 2016/2231 (2). Ar minēto lēmumu tika grozīts Lēmums 2010/788/KĀDP, tostarp ar tā 3. panta 2. punktu ieviešot autonomus ierobežojošos pasākumus.

                     (3)

                     Uz Lēmuma 2010/788/KĀDP 3. panta 2. punktā minēto pasākumu pārskatīšanas pamata ierobežojošie pasākumi būtu jāatjauno līdz 2019. gada 12. decembrim.

                     (4)

                     Padome savos 2017. gada decembra secinājumos aicināja visus Kongo rīcībspēkus, un galvenokārt Kongo varas iestādes un citas iestādes, konstruktīvi piedalīties vēlēšanu procesā. Ņemot vērā gaidāmās vēlēšanas, Padome atkārto, cik svarīgi ir rīkot ticamas un iekļaujošas vēlēšanas saskaņā ar Kongo tautas vēlmi ievēlēt savus pārstāvjus. Padome turpinās pārskatīt ierobežojošos pasākumus, ņemot vērā vēlēšanas KDR, un ir gatava tos attiecīgi pielāgot.

                     (5)

                     Būtu jāgroza pamatojuma raksti attiecībā uz astoņām personām, kas ir uzskaitītas II pielikumā. Turklāt būtu jāatjaunina informācija par visām minētajā pielikumā iekļautajām personām.

                     (6)

                     Tādēļ būtu attiecīgi jāgroza Lēmums 2010/788/KĀDP,

               IR PIEŅĒMUSI ŠO LĒMUMU.

            1. pants
            Lēmuma 2010/788/KĀDP 9. panta 2. punktu aizstāj ar šādu:

                  “2.   Pasākumus, kas minēti 3. panta 2. punktā, piemēro līdz 2019. gada 12. decembrim. Tos attiecīgi atjauno vai groza, ja Padome uzskata, ka to mērķi nav sasniegti.”

            2. pants
            Lēmuma 2010/788/KĀDP II pielikumā doto sarakstu aizstāj ar šā lēmuma pielikumā iekļauto sarakstu.

            3. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Briselē, 2018. gada 10. decembrī

                  Padomes vārdā –

                  priekšsēdētāja

               F. MOGHERINI

            (1)  Padomes Lēmums 2010/788/KĀDP (2010. gada 20. decembris) par ierobežojošiem pasākumiem pret Kongo Demokrātisko Republiku un par Kopējās nostājas 2008/369/KĀDP atcelšanu (OV L 336, 21.12.2010., 30. lpp.).

            (2)  Padomes Lēmums (KĀDP) 2016/2231 (2016. gada 12. decembris), ar ko groza Lēmumu 2010/788/KĀDP par ierobežojošiem pasākumiem pret Kongo Demokrātisko Republiku (OV L 336 I, 12.12.2016., 7. lpp.).

            PIELIKUMS

                     “II PIELIKUMS

                        LĒMUMA 3. PANTA 2. PUNKTĀ MINĒTO PERSONU UN VIENĪBU SARAKSTS

                     A.   Personas

                                 Vārds, uzvārds

                                 Identifikācijas informācija

                                 Iekļaušanas pamatojums

                                 Sarakstā iekļaušanas datums

                                 1.

                                    Ilunga Kampete

                                 jeb Gaston Hughes Ilunga Kampete; jeb Hugues Raston Ilunga Kampete.
                                 Dzimšanas datums: 24.11.1964.
                                 Dzimšanas vieta: Lubumbashi (KDR).
                                 Militārās ID apliecības numurs: 1-64-86-22311-29.
                                 Valstspiederība: KDR.
                                 Adrese: 69, avenue Nyangwile, Kinsuka Mimosas, Kinshasa/Ngaliema, KDR.

                                    Ilunga Kampete kā Republikas gvardes (GR) komandieris bija atbildīgs par GR nodaļu izvietošanu uz vietas un bija iesaistīts nesamērīga spēka lietošanā un vardarbīgā apspiešanā 2016. gada septembrī Kinšasā (Kinshasa). Šajā amatā Ilunga Kampete bija arī iesaistīts tādu darbību plānošanā, vadīšanā vai veikšanā, kas ir smagi cilvēktiesību pārkāpumi KDR.

                                 12.12.2016.

                                 2.

                                    Gabriel Amisi Kumba

                                 jeb Gabriel Amisi Nkumba; “Tango Fort”; “Tango Four”.
                                 Dzimšanas datums: 28.5.1964.
                                 Dzimšanas vieta: Malela (KDR).
                                 Militārās ID apliecības numurs:
                                 1-64-87-77512-30. Valstspiederība: KDR.
                                 Adrese: 22, avenue Mbenseke, Ma Campagne, Kinshasa/Ngaliema, KDR.

                                 Bijušais Kongo armijas (FARDC) 1. aizsardzības zonas komandieris, kura spēki piedalījās nesamērīga spēka lietošanā un vardarbīgā apspiešanā 2016. gada septembrī Kinšasā. Šajā amatā Gabriel Amisi Kumba bija arī iesaistīts tādu darbību plānošanā, vadīšanā vai veikšanā, kas ir smagi cilvēktiesību pārkāpumi KDR.
                                 2018. gada jūlijā Gabriel Amisi Kumba tika iecelts par Kongo Bruņoto spēku (FARDC) štāba priekšnieka vietnieku un bija atbildīgs par operatīvām darbībām un izlūkošanu.

                                 12.12.2016.

                                 3.

                                    Ferdinand Ilunga Luyoyo

                                 Dzimšanas datums: 8.3.1973.
                                 Dzimšanas vieta: Lubumbashi (KDR).
                                 Pases Nr.: OB0260335
                                 (derīga no 15.4.2011. līdz 14.4.2016.).
                                 Valstspiederība: KDR.
                                 Adrese: 2, avenue des Orangers, Kinshasa/Gombe, KDR.

                                 Kā Kongo valsts policijas (PNC) nemieru novēršanas vienības Légion Nationale d'Intervention komandieris Ferdinand Ilunga Luyoyo bija atbildīgs par nesamērīgu spēka lietošanu un vardarbīgu apspiešanu 2016. gada septembrī Kinšasā. Šajā amatā Ferdinand Ilunga Luyoyo bija arī iesaistīts tādu darbību plānošanā, vadīšanā vai veikšanā, kas ir smagi cilvēktiesību pārkāpumi KDR.
                                 2017. gada jūlijā Ferdinand Ilunga Luyoyo tika iecelts par tās PNC vienības komandieri, kura ir atbildīga par iestāžu un augsta ranga ierēdņu aizsardzību.

                                 12.12.2016.

                                 4.

                                    Celestin Kanyama

                                 jeb Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin;

                                    Esprit de mort.
                                 Dzimšanas datums: 4.10.1960.
                                 Dzimšanas vieta: Kananga (KDR).
                                 Valstspiederība: KDR.
                                 Pases Nr.: OB0637580
                                 (derīga no 20.5.2014. līdz 19.5.2019.).
                                 Viņam bija piešķirta Šengenas vīza Nr. 011518403; izdota 2.7.2016.
                                 Adrese: 56, avenue Usika, Kinshasa/Gombe, KDR.

                                 Kā Kongo Valsts policijas komisārs (PNC) Celestin Kanyama bija atbildīgs par nesamērīgu spēka lietošanu un vardarbīgu apspiešanu 2016. gada septembrī Kinšasā. Šajā amatā Celestin Kanyama bija arī iesaistīts tādu darbību plānošanā, vadīšanā vai veikšanā, kas ir smagi cilvēktiesību pārkāpumi KDR.
                                 2017. gada jūlijā Celestin Kanyama tika iecelts par Valsts policijas mācību skolu ģenerāldirektoru.

                                 12.12.2016.

                                 5.

                                    John Numbi

                                 jeb John Numbi Banza Tambo; John Numbi Banza Ntambo; Tambo Numbi.
                                 Dzimšanas datums: 16.8.1962.
                                 Dzimšanas vieta: Jadotville-Likasi-Kolwezi (KDR).
                                 Valstspiederība: KDR.
                                 Adrese: 5, avenue Oranger, Kinshasa/Gombe, KDR.

                                 Bijušais Kongo Valsts policijas (PNC) ģenerālinspektors John Numbi bija īpaši iesaistīts vardarbīgas iebiedēšanas kampaņā saistībā ar 2016. gada marta gubernatora vēlēšanām četrās provincēs, kas agrāk veidoja vienu Katangas provinci, un viņš ir atbildīgs par to, ka tika kavēts vienprātīgs un mierīgs risinājums vēlēšanu rīkošanai KDR. 2018. gada jūlijā John Numbi tika iecelts par Kongo Bruņoto spēku (FARDC) ģenerālinspektoru.

                                 12.12.2016.

                                 6.

                                    Roger Kibelisa

                                 jeb Roger Kibelisa Ngambaswi

                                 Dzimšanas datums: 9.9.1959.
                                 Dzimšanas vieta: Fayala (KDR).
                                 Valstspiederība: KDR.
                                 Adrese: 24, avenue Photopao, Kinshasa/Mont Ngafula, KDR.

                                 Kā Valsts izlūkošanas dienesta (ANR) iekšējo lietu direktors Roger Kibelisa ir iesaistīts iebiedēšanas kampaņā, ko ANR ierēdņi izvērš pret opozīcijas dalībniekiem, tostarp veicot patvaļīgus arestus un aizturēšanas. Roger Kibelisa tādēļ ir grāvis tiesiskumu un kavējis panākt vienprātīgu un mierīgu risinājumu virzībā uz vēlēšanām KDR.

                                 12.12.2016.

                                 7.

                                    Delphin Kaimbi

                                 jeb Delphin Kahimbi Kasagwe; Delphin Kayimbi Demba Kasangwe; Delphin Kahimbi Kasangwe; Delphin Kahimbi Demba Kasangwe; Delphin Kasagwe Kahimbi.
                                 Dzimšanas datums: 15.1.1969. (vai arī 15.7.1969.).
                                 Dzimšanas vieta: Kiniezire/Goma (KDR).
                                 Valstspiederība: KDR.
                                 Diplomātiskā pase Nr.: DB0006669 (derīga no 13.11.2013. līdz 12.11.2018.).
                                 Adrese: 1, 14eme rue, Quartier Industriel, Linete, Kinshasa, KDR.

                                 Bijušais vadītājs Militārās izlūkošanas struktūrai (bijusī DEMIAP), kas veido daļu no Valsts operāciju centra, komandas un kontroles struktūras, kura ir atbildīga par patvaļīgiem arestiem un vardarbīgu apspiešanu Kinšasā 2016. gada septembrī, un viņš ir atbildīgs par spēkiem, kuri piedalījās iebiedēšanā un patvaļīgu arestu veikšanā, kas kavē panākt vienprātīgu un mierīgu risinājumu vēlēšanu rīkošanai KDR. 2018. gada jūlijā Delphin Kaimbi tika iecelts par FARDC Ģenerālštāba priekšnieka asistentu, kas ir atbildīgas par izlūkošanu.

                                 12.12.2016.

                                 8.

                                    Evariste Boshab, bijušais premjerministra vietnieks un iekšlietu un drošības ministrs

                                 jeb Evariste Boshab Mabub Ma Bileng

                                 Dzimšanas datums: 12.1.1956.
                                 Dzimšanas vieta: Tete Kalamba (KDR).
                                 Valstspiederība: KDR.
                                 Diplomātiskās pases numurs: DP0000003 (derīga 21.12.2015. – termiņš beidzas: 20.12.2020.).
                                 Šengenas vīzas derīguma termiņš beidzies 5.1.2017.
                                 Adrese: 3, avenue du Rail, Kinshasa/Gombe, KDR.

                                 Pildot premjerministra vietnieka un iekšlietu un drošības ministra pienākumus no 2014. gada decembra līdz 2016. gada decembrim, Evariste Boshab bija oficiāli atbildīgs par policijas un drošības dienestu darbu un provinču gubernatoru darba koordinēšanu. Šajā amatā viņš bija atbildīgs par aktīvistu un opozīcijas pārstāvju arestiem, kā arī par nesamērīgu spēka pielietošanu, tostarp laikposmā no 2016. gada septembra līdz 2016. gada decembrim, atbildot uz demonstrācijām Kinšasā, kā rezultātā drošības dienesti nogalināja vai ievainoja lielu skaitu civiliedzīvotāju. Tādējādi Evariste Boshab bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi.

                                 29.5.2017.

                                 9.

                                    Alex Kande Mupompa, bijušais Kasai Central provinces gubernators

                                 jeb Alexandre Kande Mupomba; Kande-Mupompa.
                                 Dzimšanas datums: 23.9.1950.
                                 Dzimšanas vieta: Kananga (KDR).
                                 Valstspiederība: KDR un Beļģijas valstspiederība.
                                 KDR pases numurs: OP0024910 (derīga: 21.3.2016. – termiņš beidzas: 20.3.2021.).
                                 Adreses: Messidorlaan 217/25, 1180 Uccle, Beļģija

                                    1, avenue Bumba, Kinshasa/Ngaliema, KDR.

                                 Kā Kasai Central provinces gubernators līdz 2017. gada oktobrim Alex Kande Mupompa ir bijis atbildīgs par nesamērīgo spēka pielietošanu, vardarbīgajām represijām un ārpustiesas slepkavībām, ko no 2016. gada augusta Kasai Central izdarījuši drošības spēki un PNC, tostarp par nogalināšanas gadījumiem Dibaya teritorijā 2017. gada februārī.
                                 Tādējādi Alex Kande Mupompa bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi.

                                 29.5.2017.

                                 10.

                                    Jean-Claude Kazembe Musonda, bijušais Haut-Katanga provinces gubernators

                                 Dzimšanas datums: 17.5.1963.
                                 Dzimšanas vieta: Kashobwe (KDR).
                                 Valstspiederība: KDR.
                                 Adrese: 7891, avenue Lubembe, Quartier Lido, Lubumbashi, Haut-Katanga, KDR.

                                 Kā Haut Katanga provinces gubernators līdz 2017. gada aprīlim Jean-Claude Kazembe Musonda bija atbildīgs par nesamērīgu spēka pielietošanu un vardarbīgajām represijām, ko Haut Katanga provincē pastrādāja drošības spēki un PNC, tostarp laikposmā no 2016. gada 15. līdz 31. decembrim, kad, reaģējot uz protestiem Lubumbashi, drošības dienestu, tostarp PNC aģentu pielietoto nāvējošā spēka rezultātā tika nogalināti 12 civiliedzīvotāji un 64 tika ievainoti.
                                 Tādējādi Jean-Claude Kazembe Musonda bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi.

                                 29.5.2017.

                                 11.

                                    Lambert Mende, saziņas un plašsaziņas līdzekļu ministrs un valdības runaspersona

                                 jeb Lambert Mende Omalanga

                                 Dzimšanas datums: 11.2.1953.
                                 Dzimšanas vieta: Okolo (KDR).
                                 Diplomātiskās pases numurs: DB0001939 (izdota: 4.5.2017. – termiņš beidzas: 3.5.2022.).
                                 Valstspiederība: KDR.
                                 Adrese: 20, avenue Kalongo, Kinshasa/Ngaliema, KDR.

                                 Kā saziņas un plašsaziņas līdzekļu ministrs kopš 2008. gada Lambert Mende ir atbildīgs par represīvo plašsaziņas līdzekļu politiku, kura pārkāpj tiesības uz vārda un informācijas brīvību un apdraud uz vienprātību balstītu, mierīgu risinājumu virzībā uz vēlēšanām KDR. 2016. gada 12. novembrī viņš pieņēma dekrētu, ar ko tiek ierobežotas ārvalstu plašsaziņas līdzekļu iespējas veikt apraidi KDR.
                                 Pārkāpjot politisko vienošanos, kas 2016. gada 31. decembrī tika panākta starp prezidenta vairākuma un opozīcijas partijām, 2018. gada oktobrī apraidi nevarēja atsākt vairāki plašsaziņas līdzekļi.
                                 Tādējādi kā saziņas un plašsaziņas līdzekļu ministrs Lambert Mende ir atbildīgs par to, ka, tostarp ar represīvām darbībām, tiek kavēta uz vienprātību balstīta, mierīga risinājuma panākšana virzībā uz vēlēšanām KDR.

                                 29.5.2017.

                                 12.

                                 Brigādes ģenerālis Eric Ruhorimbere, 21. militārā reģiona (Mbuji-Mayi) komandiera vietnieks

                                 jeb Eric Ruhorimbere Ruhanga; Tango Two; Tango Deux.
                                 Dzimšanas datums: 16.7.1969.
                                 Dzimšanas vieta: Minembwe (KDR).
                                 Militārās ID apliecības numurs: 1-69-09-51400-64.
                                 Valstspiederība: KDR.
                                 KDR pases numurs: OB0814241.
                                 Adrese: Mbujimayi, Kasai Province, KDR.

                                 Būdams 21. militārā reģiona komandiera vietnieks no 2014. gada septembra līdz 2018. gada jūlijam, Eric Ruhorimbere bija atbildīgs par FARDC spēku īstenoto nesamērīga spēka pielietošanu un ārpustiesas slepkavībām, kas jo īpaši tika vērstas pret Nsapu kaujiniekiem un sievietēm un bērniem.
                                 Tādējādi Eric Ruhorimbere bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi. 2018. gada jūlijā Eric Ruhorimbere tika iecelts par Nord Equateur operatīvā sektora komandieri.

                                 29.5.2017.

                                 13.

                                    Ramazani Shadari, bijušais premjerministra vietnieks un iekšlietu un drošības ministrs

                                 jeb Emmanuel Ramazani Shadari Mulanda; Shadary.
                                 Dzimšanas datums: 29.11.1960.
                                 Dzimšanas vieta: Kasongo (KDR).
                                 Valstspiederība: KDR.
                                 Adrese: 28, avenue Ntela, Mont Ngafula, Kinshasa, KDR.

                                 Kā premjerministra vietnieks un iekšlietu un drošības ministrs līdz 2018. gada februārim Ramazani Shadari bija oficiāli atbildīgs par policijas un drošības dienestiem un par provinču gubernatoru darba koordinēšanu. Būdams šajā amatā, viņš bija atbildīgs par aktīvistu un opozīcijas pārstāvju arestiem, kā arī par nesamērīgu spēka pielietošanu, piemēram, vardarbīgo vēršanos pret Bundu Dia Kongo (BDK) kustības dalībniekiem Kongo Central provincē, 2017. gada janvārī un februārī represijām Kinšasā un nesamērīga spēka pielietošanu un vardarbīgajām represijām Kasai provincēs.
                                 Tādējādi, pildot amata pienākumus, Ramazani Shadari bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi.
                                 2018. gada februārī Ramazani Shadari tika iecelts par partijas Parti du peuple pour la reconstruction et le développement (PPRD) pastāvīgo sekretāru.

                                 29.5.2017.

                                 14.

                                    Kalev Mutondo, valsts izlūkošanas dienesta (ANR) vadītājs (oficiāli galvenais pārvaldnieks)

                                 jeb Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.
                                 Dzimšanas datums: 3.3.1957.
                                 Valstspiederība: KDR.
                                 Pases numurs: DB0004470 izdota: 8.6.2012. – termiņš beidzas: 7.6.2017.).
                                 Adrese: 24, avenue Ma Campagne, Kinshasa, KDR.

                                 Kā ilglaicīgs valsts izlūkošanas dienesta (ANR) vadītājs Kalev Mutondo ir iesaistīts patvaļīgajos opozīcijas pārstāvju, pilsoniskās sabiedrības aktīvistu un citu personu arestos, aizturēšanā un nežēlīgas izturēšanās gadījumos un ir atbildīgs par tiem. Tādējādi viņš ir grāvis tiesiskumu un kavējis uz konsensu balstīta mierīga risinājuma panākšanu virzībā uz vēlēšanām KDR, kā arī plānojis vai vadījis tādas darbības KDR, kuras ir smagi cilvēktiesību pārkāpumi.

                                 29.5.2017.

                           B.   Vienības
                     […]

               ”.


title: Padomes Lēmums (ES) 2018/1938 (2018. gada 18. septembris) par nostāju, kas Eiropas Savienības vārdā ir jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses (“nolīgums” vai “Eiropas un Vidusjūras reģiona valstu nolīgums”), attiecībā uz ieteikuma pieņemšanu, ar ko apstiprina ES un Marokas rīcības plāna, ar kuru tiek īstenots īpašais statuss (2013.–2017. g.), pagarināšanu

text:
                  11.12.2018

                  LV

                  Eiropas Savienības Oficiālais Vēstnesis

                  L 314/38

         PADOMES LĒMUMS (ES) 2018/1938
         (2018. gada 18. septembris)
         par nostāju, kas Eiropas Savienības vārdā ir jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses (“nolīgums” vai “Eiropas un Vidusjūras reģiona valstu nolīgums”), attiecībā uz ieteikuma pieņemšanu, ar ko apstiprina ES un Marokas rīcības plāna, ar kuru tiek īstenots īpašais statuss (2013.–2017. g.), pagarināšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 9. punktu,
         ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu,
         tā kā:

                     (1)

                     Eiropas un Vidusjūras reģiona valstu nolīgums par asociācijas izveidi starp Eiropas Kopienām un to dalībvalstīm, no vienas puses, un Marokas Karalisti, no otras puses (1), (turpmāk “nolīgums”) tika parakstīts 1996. gada 26. februārī un stājās spēkā 2000. gada 1. martā (2).

                     (2)

                     Saskaņā ar nolīguma 80. pantu Asociācijas padome, kas izveidota ar nolīgumu, ir pilnvarota pieņemt lēmumus un tā var arī sniegt attiecīgus ieteikumus.

                     (3)

                     Asociācijas padome 2013. gada 16. decembrī pieņēma ieteikumu par ES un Marokas rīcības plāna īstenošanu, ar ko tiek īstenots īpašais statuss (2013.–2017. g.) (3) (turpmāk “rīcības plāns”).

                     (4)

                     Lai nodrošinātu nepārtrauktību starp rīcības plānu un turpmākajām partnerības prioritātēm, Asociācijas padomei vēstuļu apmaiņas veidā būtu jāpieņem ieteikums, ar ko apstiprina rīcības plāna pagarināšanu.

                     (5)

                     Ir lietderīgi noteikt nostāju, kas Savienības vārdā jāieņem Asociācijas padomē, lai pieņemtu ieteikumu, ar ko apstiprina rīcības plāna pagarināšanu, ņemot vērā to, ka minētajam ieteikumam būs juridiskas sekas.

                     (6)

                     Rīcības plāna pagarināšana būs ES un Marokas attiecību pamats kārtējam gadam un ļaus sākt sarunas, lai noteiktu ES un Marokas partnerības vadlīnijas un jaunās prioritātes turpmākajiem gadiem,

               IR PIEŅĒMUSI ŠO LĒMUMU.

            1. pants
            Nostājas, kas Eiropas Savienības vārdā ir jāieņem Asociācijas padomē, kas izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses, attiecībā uz ieteikuma pieņemšanu, ar ko pastiprina ES un Marokas rīcības plāna, ar kuru tiek īstenots īpašais statuss (2013.–2017. g.), pagarināšanu par vienu gadu, sākot no tā termiņa beigu datuma, pamatā ieteikuma projekts, kas pievienots šim lēmumam.

            2. pants
            Šis lēmums ir adresēts Komisijai un Augstajai pārstāvei.

            Briselē, 2018. gada 18. septembrī

                  Padomes vārdā –

                  priekšsēdētājs

               G. BLÜMEL

            (1)  OV L 70, 18.3.2000., 2. lpp.

            (2)  Eiropas Padomes un Komisijas Lēmums 2000/204/EK, EOTK (2000. gada 26. janvāris) par Eiropas un Vidusjūras reģiona valstu nolīguma slēgšanu, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses (OV L 70, 18.3.2000., 1. lpp.).

            (3)  ES un Marokas Asociācijas padomes Ieteikums Nr. 1/2013 (2013. gada 16. decembris) par ES un Marokas EKP rīcības plāna īstenošanu, ar ko tiek īstenots īpašais statuss (2013.–2017. g.), OV L 352, 24.12.2013., 78. lpp.).

            PROJEKTS
            ES UN MAROKAS ASOCIĀCIJAS PADOMES IETEIKUMS Nr. 1/2018
            (… gada …),
            ar ko apstiprina ES un Marokas rīcības plāna, ar kuru tiek īstenots īpašais statuss (2013.–2017. g.), pagarināšanu par vienu gadu
            ES UN MAROKAS ASOCIĀCIJAS PADOME,
            ņemot vērā Eiropas un Vidusjūras reģiona valstu nolīgumu par asociācijas izveidi starp Eiropas Kopienām un to dalībvalstīm, no vienas puses, un Marokas Karalisti, no otras puses (1),
            tā kā:

                        (1)

                        Eiropas un Vidusjūras reģiona valstu nolīgums par asociācijas izveidi starp Eiropas Kopienām un to dalībvalstīm, no vienas puses, un Marokas Karalisti, no otras puses, (turpmāk “nolīgums”) stājās spēkā 2000. gada 1. martā.

                        (2)

                        Saskaņā ar nolīguma 80. pantu Asociācijas padome var sniegt ieteikumus, ko tā uzskata par piemērotiem nolīguma mērķu sasniegšanai.

                        (3)

                        Saskaņā ar nolīguma 90. pantu puses veic vispārējus vai īpašus pasākumus, kas nepieciešami to saistību izpildei saskaņā ar nolīgumu, un raugās, lai tiktu sasniegti nolīgumā izvirzītie mērķi.

                        (4)

                        Asociācijas padomes reglamenta 10. pantā ir paredzēta iespēja laikposmā starp sanāksmēm pieņemt ieteikumus, izmantojot rakstisku procedūru.

                        (5)

                        ES un Marokas rīcības plāna, ar kuru tiek īstenots īpašais statuss (2013.–2017. g.), pagarināšana būs ES un Marokas attiecību pamats kārtējam gadam un ļaus sākt sarunas, lai noteiktu ES un Marokas partnerības vadlīnijas un jaunās prioritātes turpmākajiem gadiem,

                  AR ŠO IESAKA,

               Vienīgais pants
               Asociācijas padome, izmantojot rakstisku procedūru, iesaka pagarināt ES un Marokas rīcības plānu, ar kuru tiek īstenots īpašais statuss (2013.–2017. g.), par vienu gadu.

               …, ….

                     ES un Marokas Asociācijas padomes vārdā –

                     priekšsēdētājs

               (1)  OV L 70, 18.3.2000., 2. lpp.


title: Padomes Lēmums (KĀDP) 2018/1943 (2018. gada 10. decembris), ar ko groza Lēmumu (KĀDP) 2017/2303, atbalstot to, ka tiek turpināts īstenot ANO Drošības padomes Rezolūciju 2118 (2013) un OPCW Izpildpadomes lēmumu EC-M-33/DEC.1 par Sīrijas ķīmisko ieroču iznīcināšanu, īstenojot ES Stratēģiju masu iznīcināšanas ieroču izplatīšanas novēršanai

text:
                  11.12.2018

                  LV

                  Eiropas Savienības Oficiālais Vēstnesis

                  L 314/58

         PADOMES LĒMUMS (KĀDP) 2018/1943
         (2018. gada 10. decembris),
         ar ko groza Lēmumu (KĀDP) 2017/2303, atbalstot to, ka tiek turpināts īstenot ANO Drošības padomes Rezolūciju 2118 (2013) un OPCW Izpildpadomes lēmumu EC-M-33/DEC.1 par Sīrijas ķīmisko ieroču iznīcināšanu, īstenojot ES Stratēģiju masu iznīcināšanas ieroču izplatīšanas novēršanai
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2017. gada 12. decembrī pieņēma Lēmumu (KĀDP) 2017/2303 (1).

                     (2)

                     Lēmumā (KĀDP) 2017/2303 ir paredzēts 12 mēnešu laikposms, lai no lēmuma 3. panta 3. punktā minētā finansēšanas nolīguma noslēgšanas dienas īstenotu lēmuma 1. panta 2. punktā minētās darbības.

                     (3)

                     2018. gada 3. oktobrī Ķīmisko ieroču aizlieguma organizācija (OPCW), kas ir atbildīga par projekta tehnisko īstenošanu, lūdza Savienības atļauju pagarināt Lēmuma (KĀDP) 2017/2303 īstenošanas periodu par 12 mēnešiem. Šis pagarinājums OPCW ļautu turpināt īstenot darbības, kas papildinātas ar Konvencijas par ķīmisko ieroču izstrādes, izgatavošanas, uzkrāšanas un pielietošanas aizliegumu un ķīmisko ieroču iznīcināšanu Dalībvalstu konferences Lēmumu, kurā aplūkoti draudi, ko rada ķīmisko ieroču izmantošana (C-SS-4/DEC.3), un sasniegt minēto darbību plānotos mērķus, tostarp palielināt OPCW spējas vērsties pret ķīmisko ieroču izmantošanas draudiem.

                     (4)

                     Lūgtais Lēmuma (KĀDP) 2017/2303 grozījums skar tā 5. panta 2. punktu un minētā lēmuma pielikuma 8. iedaļu, kur ir jāgroza apraksti.

                     (5)

                     Kā īpaši norādīts OPCW2018. gada 3. oktobra lūgumā, Lēmuma (KĀDP) 2017/2303 1. panta 2. punktā minētās darbības varētu turpināt, neatstājot nekādu ietekmi uz resursiem.

                     (6)

                     Tādēļ, lai varētu īstenot Lēmumā (KĀDP) 2017/2303 iekļautās darbības, minētais lēmums būtu jāgroza, attiecīgi pagarinot tā termiņu,

               IR PIEŅĒMUSI ŠO LĒMUMU.

            1. pants
            Lēmumu (KĀDP) 2017/2303 ar šo groza šādi:

                        1)

                        lēmuma 5. panta 2. punktu aizstāj ar šādu:

                           “2.   Šis lēmums zaudē spēku 24 mēnešus pēc tam, kad tiek noslēgts 3. panta 3. punktā minētais finansēšanas nolīgums starp Komisiju un OPCW, vai arī tas zaudē spēku sešus mēnešus pēc tā stāšanās spēkā, ja līdz minētajai dienai minētais finansēšanas nolīgums nav noslēgts.”;

                        2)

                        lēmuma pielikuma 8. iedaļas tekstu aizstāj ar šādu:

                           “Paredzētais ilgums

                        Projekta paredzētais ilgums ir 24 mēneši.”

            2. pants
            Šis lēmums stājas spēkā tā pieņemšanas dienā.

            Briselē, 2018. gada 10. decembrī

                  Padomes vārdā –

                  priekšsēdētāja

               F. MOGHERINI

            (1)  Padomes Lēmums (KĀDP) 2017/2303 (2017. gada 12. decembris) par atbalstu tam, lai turpinātu īstenot ANO Drošības padomes Rezolūciju 2118 (2013) un OPCW Izpildpadomes lēmumu EC-M-33/DEC.1 par Sīrijas ķīmisko ieroču iznīcināšanu, īstenojot ES Stratēģiju masu iznīcināšanas ieroču izplatīšanas novēršanai (OV L 329, 13.12.2017., 55. lpp.).


title: Padomes Lēmums (KĀDP) 2018/1941 (2018. gada 10. decembris), ar ko groza Lēmumu (KĀDP) 2016/610 par Eiropas Savienības militāru apmācības misiju Centrālāfrikas Republikā

text:
                  11.12.2018

                  LV

                  Eiropas Savienības Oficiālais Vēstnesis

                  L 314/54

         PADOMES LĒMUMS (KĀDP) 2018/1941
         (2018. gada 10. decembris),
         ar ko groza Lēmumu (KĀDP) 2016/610 par Eiropas Savienības militāru apmācības misiju Centrālāfrikas Republikā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2016. gada 19. aprīlī pieņēma Lēmumu (KĀDP) 2016/610 (1) par Eiropas Savienības KDAP militāru apmācības misiju Centrālāfrikas Republikā (EUTM RCA).

                     (2)

                     Padome 2018. gada 30. jūlijā ar Lēmumu (KĀDP) 2018/1082 (2) misijas pilnvaras pagarināja līdz 2020. gada 19. septembrim.

                     (3)

                     Padome 2018. gada 15. oktobra secinājumos atzina, ka ir atbilstoši piekrist Centrālāfrikas Republikas iestāžu lūgumam sniegt papildu palīdzību Centrālāfrikas Republikas iekšējiem drošības spēkiem, pēc iespējas drīz EUTM RCA satvarā izveidojot un izvietojot īpašu sadarbspējas pīlāru, kura uzdevums būs šajā jomā sniegt stratēģiskas konsultācijas.

                     (4)

                     Būtu attiecīgi jāgroza Padomes Lēmums (KĀDP) 2016/610.

                     (5)

                     Turklāt Padome 2018. gada 15. oktobra secinājumos atzina – tāpat kā tas tika uzsvērts EUTM RCA stratēģiskajā pārskatīšanā –, ka ir lietderīgi turpināt apsvērt iespēju, īstenojot konkrētu civilu KDAP rīcību, pastiprināt Eiropas Savienības darbības attiecībā uz iekšējiem drošības spēkiem. Šajos secinājumos Padome atzīmēja, ka tā pie šā jautājuma atgriezīsies 2019. gada vasarā, ņemot vērā pirmos sadarbspējas pīlāra rezultātus, kā arī saistībā ar EUTM RCA stratēģisko pārskatīšanu.

                     (6)

                     Saskaņā ar 5. pantu Protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tādēļ Dānija nepiedalās šā lēmuma pieņemšanā, un Dānijai tas nav saistošs un nav jāpiemēro, un tā nepiedalās šīs misijas finansēšanā,

               IR PIEŅĒMUSI ŠO LĒMUMU.

            1. pants
            Lēmumu (KĀDP) 2016/610 groza šādi:

                        1)

                        lēmuma 1. panta 2. punktam pievieno šādu tekstu:

                                    “d)

                                    stratēģiskas konsultācijas Iekšlietu ministrijai, Policijas ģenerāldirektoram, Žandarmērijas ģenerāldirektoram, lai Centrālāfrikas Republikā panāktu turpmāku sadarbspēju un koordinētu aizsardzības un iekšējās drošības spēku nodarbinātību.”;

                        2)

                        lēmuma 10. panta 3. punktu aizstāj ar šādu:

                           “3.   Finanšu atsauces summa EUTM RCA kopējo izmaksu segšanai laikposmā no 2018. gada 20. septembra līdz 2020. gada 19. septembrim ir 26 131 485 EUR. Lēmuma (KĀDP) 2015/528 25. panta 1. punktā minētā atsauces summas procentuālā daļa ir 0 %, un minētā lēmuma 34. panta 3. punktā minētā procentuālā daļa ir 0 % saistībām un 0 % maksājumiem.”

            2. pants
            Šis lēmums stājas spēkā tā pieņemšanas dienā.

            Briselē, 2018. gada 10. decembrī

                  Padomes vārdā –

                  priekšsēdētāja

               F. MOGHERINI

            (1)  Padomes Lēmums (KĀDP) 2016/610 (2016. gada 19. aprīlis) par Eiropas Savienības KDAP militāru apmācības misiju Centrālāfrikas Republikā (EUTM RCA) (OV L 104, 20.4.2016., 21. lpp.).

            (2)  Padomes Lēmums (KĀDP) 2018/1082 (2018. gada 30. jūlijs), ar ko groza Lēmumu (KĀDP) 2016/610 par Eiropas Savienības militāru apmācības misiju Centrālāfrikas Republikā (OV L 194, 31.7.2018., 140. lpp.).


title: Padomes Lēmums (KĀDP) 2018/1944 (2018. gada 10. decembris), ar ko atceļ Lēmumu 2010/127/KĀDP par ierobežojošiem pasākumiem pret Eritreju

text:
                  11.12.2018

                  LV

                  Eiropas Savienības Oficiālais Vēstnesis

                  L 314/60

         PADOMES LĒMUMS (KĀDP) 2018/1944
         (2018. gada 10. decembris),
         ar ko atceļ Lēmumu 2010/127/KĀDP par ierobežojošiem pasākumiem pret Eritreju
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Apvienoto Nāciju Organizācijas Drošības padome (ANO DP) 2009. gada 23. decembrī pieņēma Apvienoto Nāciju Organizācijas Drošības padomes Rezolūciju (ANO DPR) 1907 (2009), ar ko nosaka ierobežojošus pasākumus pret Eritreju; tajos ietverts aizliegums veikt ieroču un ar tiem saistīto materiālu pārdošanu un piegādi uz Eritreju un no tās.

                     (2)

                     Padome 2010. gada 1. martā pieņēma Lēmumu 2010/127/KĀDP (1) par ierobežojošiem pasākumiem pret Eritreju, ievērojot ANO DPR 1907 (2009).

                     (3)

                     ANO DP 2018. gada 14. novembrī pieņēma ANO DPR 2444 (2018), ar ko nekavējoties izbeidz visus ANO ierobežojošos pasākumus pret Eritreju.

                     (4)

                     Tādēļ būtu jāatceļ Lēmums 2010/127/KĀDP,

               IR PIEŅĒMUSI ŠO LĒMUMU.

            1. pants
            Ar šo atceļ Lēmumu 2010/127/KĀDP.

            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Briselē, 2018. gada 10. decembrī

                  Padomes vārdā –

                  priekšsēdētāja

               F. MOGHERINI

            (1)  Padomes Lēmums 2010/127/KĀDP (2010. gada 1. marts) par ierobežojošiem pasākumiem pret Eritreju (OV L 51, 2.3.2010., 19. lpp.).


title: Padomes Lēmums (KĀDP) 2018/1942 (2018. gada 10. decembris), ar ko pagarina un groza Lēmumu 2012/389/KĀDP par Eiropas Savienības spēju veidošanas misiju Somālijā (EUCAP Somalia)

text:
                  11.12.2018

                  LV

                  Eiropas Savienības Oficiālais Vēstnesis

                  L 314/56

         PADOMES LĒMUMS (KĀDP) 2018/1942
         (2018. gada 10. decembris),
         ar ko pagarina un groza Lēmumu 2012/389/KĀDP par Eiropas Savienības spēju veidošanas misiju Somālijā (EUCAP Somalia)
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2012. gada 16. jūlijā pieņēma Lēmumu 2012/389/KĀDP (1) par Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR).

                     (2)

                     2016. gada 12. decembrī Padome pieņēma Lēmumu (KĀDP) 2016/2240 (2), ar ko tika grozīts Lēmums 2012/389/KĀDP. Misija tika pārdēvēta par EUCAP Somalia un tās pilnvaras pagarināja līdz 2018. gada 31. decembrim.

                     (3)

                     Padome 2018. gada 15. februārī pieņēma Lēmumu (KĀDP) 2018/226 (3), ar ko grozīja Lēmumu 2012/389/KĀDP un līdz 2018. gada 31. decembrim paredzēja finanšu atsauces summu.

                     (4)

                     Politikas un drošības komiteja pēc tam, kad tā bija veikusi visaptverošu un koordinētu KDAP iesaistes Somālijā un Āfrikas ragā stratēģisko pārskatīšanu, vienojās grozīt misijas pilnvaras un pagarināt tās līdz gada 2020. gada 31. decembrim.

                     (5)

                     Tādēļ attiecīgi būtu jāgroza Lēmums 2012/389/KĀDP,

               IR PIEŅĒMUSI ŠO LĒMUMU.

            1. pants
            Lēmumu 2012/389/KĀDP groza šādi:

                        1)

                        lēmuma 3. panta 1. punkta c) apakšpunktu aizstāj ar šādu:

                                    “c)

                                    tiecas sasniegt šos mērķus, atbalstot Somālijas iestādes vajadzīgo tiesību aktu izstrādē un tiesu iestāžu izveidošanā un nodrošinot nepieciešamos mentora pakalpojumus, konsultācijas, apmācību un aprīkojumu Somālijas jūras civilo tiesību īstenošanas vienībām un Savienības un starptautisko partneru iniciatīvu atbalstam sniedzot konsultācijas par politiku, komandvadību, kontroli un koordināciju Iekšējās drošības ministrijai un policijai.”;

                        2)

                        lēmuma 13. panta 1. punktu papildina ar šādu daļu:
                        “Finanšu atsauces summa, kas paredzēta, lai laikposmā no 2019. gada 1. janvāra līdz 2020. gada 31. decembrim segtu ar misiju EUCAP Somalia saistītos izdevumus, ir 66 100 000 EUR.”;

                        3)

                        lēmuma 16. panta otro teikumu aizstāj ar šādu:
                        “To piemēro līdz 2020. gada 31. decembrim.”

            2. pants
            Šis lēmums stājas spēkā tā pieņemšanas dienā.

            Briselē, 2018. gada 10. decembrī

                  Padomes vārdā –

                  priekšsēdētāja

               F. MOGHERINI

            (1)  Padomes Lēmums 2012/389/KĀDP (2012. gada 16. jūlijs) par Eiropas Savienības spēju veidošanas misiju Somālijā (EUCAP Somalia) (OV L 187, 17.7.2012., 40. lpp.).

            (2)  Padomes Lēmums (KĀDP) 2016/2240 (2016. gada 12. decembris), ar ko groza Lēmumu 2012/389/KĀDP par Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR) (OV L 337, 13.12.2016., 18. lpp.).

            (3)  Padomes Lēmums (KĀDP) 2018/226 (2018. gada 15. februāris), ar ko groza Lēmumu 2012/389/KĀDP par Eiropas Savienības spēju veidošanas misiju Somālijā (EUCAP Somalia) (OV L 43, 16.2.2018., 15. lpp.).


title: Padomes Lēmums (KĀDP) 2018/1945 (2018. gada 10. decembris), ar ko groza Lēmumu 2010/231/KĀDP par ierobežojošiem pasākumiem pret Somāliju

text:
                  11.12.2018

                  LV

                  Eiropas Savienības Oficiālais Vēstnesis

                  L 314/61

         PADOMES LĒMUMS (KĀDP) 2018/1945
         (2018. gada 10. decembris),
         ar ko groza Lēmumu 2010/231/KĀDP par ierobežojošiem pasākumiem pret Somāliju
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2010. gada 26. aprīlī pieņēma Lēmumu 2010/231/KĀDP (1).

                     (2)

                     Apvienoto Nāciju Organizācijas Drošības padome 2018. gada 14. novembrī pieņēma Rezolūciju 2444 (2018). Šajā rezolūcijā ir atzīmēts, ka viens no sarakstā iekļaušanas kritērijiem saskaņā ar Rezolūciju 1844 (2008) ir iesaistīšanās darbībās, kas apdraud mieru, drošību vai stabilitāti Somālijā, vai šādu darbību atbalstīšana, un tajā ir noteikts, ka šādas darbības var ietvert arī, bet ne tikai, tādu darbību plānošanu, vadīšanu vai veikšanu, kuras ietver seksuālu un ar dzimumu saistītu vardarbību.

                     (3)

                     Tādēļ Lēmums 2010/231/KĀDP būtu attiecīgi jāgroza,

               IR PIEŅĒMUSI ŠO LĒMUMU.

            1. pants
            Lēmuma 2010/231/KĀDP 2. panta pirmo ievilkumu aizstāj ar šādu:

                        “—

                        iesaistās vai atbalsta darbības, kas apdraud mieru, drošību vai stabilitāti Somālijā, ja šādas darbības ietver arī, bet ne tikai:

                                    i)

                                    tādu darbību plānošanu, vadīšanu vai veikšanu, kuras ietver seksuālu un ar dzimumu saistītu vardarbību;

                                    ii)

                                    darbības, kas apdraud miera un izlīguma procesu Somālijā;

                                    iii)

                                    darbības, kas, pielietojot spēku, apdraud Somālijas federālo valdību vai AMISOM;”.

            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Briselē, 2018. gada 10. decembrī

                  Padomes vārdā –

                  priekšsēdētāja

               F. MOGHERINI

            (1)  Padomes Lēmums 2010/231/KĀDP (2010. gada 26. aprīlis) par ierobežojošiem pasākumiem pret Somāliju, un ar ko atceļ Kopējo nostāju 2009/138/KĀDP (OV L 105, 27.4.2010., 17. lpp.).


title: Padomes Lēmums (KĀDP) 2019/25 (2019. gada 8. janvāris), ar ko groza un atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un atceļ Lēmumu (KĀDP) 2018/1084

text:
                  9.1.2019

                  LV

                  Eiropas Savienības Oficiālais Vēstnesis

                  L 6/6

         PADOMES LĒMUMS (KĀDP) 2019/25
         (2019. gada 8. janvāris),
         ar ko groza un atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un atceļ Lēmumu (KĀDP) 2018/1084
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2001. gada 27. decembrī pieņēma Kopējo nostāju 2001/931/KĀDP (1).

                     (2)

                     Padome 2018. gada 30. jūlijā pieņēma Lēmumu (KĀDP) 2018/1084 (2), ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP (“saraksts”).

                     (3)

                     Saskaņā ar Kopējās nostājas 2001/931/KĀDP 1. panta 6. punktu ir regulāri jāpārskata personu, grupu un vienību vārdi un nosaukumi sarakstā, lai nodrošinātu pamatojumu to paturēšanai tajā.

                     (4)

                     Šajā lēmumā ir iekļauts tās pārskatīšanas rezultāts, ko Padome ir veikusi attiecībā uz tām personām, grupām un vienībām, kurām piemēro Kopējās nostājas 2001/931/KĀDP 2., 3. un 4. pantu.

                     (5)

                     Padome ir pārliecinājusies, ka Kopējās nostājas 2001/931/KĀDP 1. panta 4. punktā minētās kompetentās iestādes ir pieņēmušas lēmumus attiecībā uz visām sarakstā iekļautajām personām, grupām un vienībām par to, ka tās ir bijušas iesaistītas terora aktos Kopējās nostājas 2001/931/KĀDP 1. panta 2. un 3. punkta nozīmē. Padome ir arī secinājusi, ka tām personām, grupām un vienībām, uz kurām attiecas Kopējās nostājas 2001/931/KĀDP 2., 3. un 4. pants, būtu jāturpina piemērot tajā paredzētos konkrētos ierobežojošos pasākumus.

                     (6)

                     Padome ir konstatējusi, ka vēl divas personas un viena vienība ir bijušas iesaistītas terora aktos Kopējās nostājas 2001/931/KĀDP 1. panta 2. un 3. punkta nozīmē, ka attiecībā uz tām ir pieņēmusi lēmumu kompetenta iestāde minētās kopējās nostājas 1. panta 4. punkta nozīmē un ka minētās personas un vienība būtu jāiekļauj to personu, grupu un vienību sarakstā, kurām piemēro Kopējās nostājas 2001/931/KĀDP 2., 3. un 4. pantu.

                     (7)

                     Saraksts būtu attiecīgi jāatjaunina, un Lēmums (KĀDP) 2018/1084 būtu jāatceļ,

               IR PIEŅĒMUSI ŠO LĒMUMU.

            1. pants
            To personu, grupu un vienību saraksts, kurām piemēro Kopējās nostājas 2001/931/KĀDP 2., 3. un 4. pantu, ir iekļauts šā lēmuma pielikumā.

            2. pants
            Lēmums (KĀDP) 2018/1084 ar šo tiek atcelts.

            3. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.

            Briselē, 2019. gada 8. janvārī

                  Padomes vārdā –

                  priekšsēdētājs

               G. CIAMBA

            (1)  Padomes Kopējā nostāja 2001/931/KĀDP (2001. gada 27. decembris) par konkrētu pasākumu īstenošanu cīņā pret terorismu (OV L 344, 28.12.2001., 93. lpp.).

            (2)  Padomes Lēmums (KĀDP) 2018/1084 (2018. gada 30. jūlijs), ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko atceļ Lēmumu (KĀDP) 2018/475 (OV L 194, 31.7.2018., 144. lpp.).

            PIELIKUMS
            Personu, grupu un organizāciju saraksts, kas ir minēts 1. pantā
            I.   PERSONAS

                        1.

                           ABDOLLAHI Hamed (jeb Mustafa Abdullahi), dzimis 11.8.1960. Irānā. Pases Nr.: D9004878.

                        2.

                           AL-NASSER, Abdelkarim Hussein Mohamed, dzimis Al Ihsa (Saūda Arābija), Saūda Arābijas pilsonis.

                        3.

                           AL YACOUB, Ibrahim Salih Mohammed, dzimis 16.10.1966. Tarut (Saūda Arābija), Saūda Arābijas pilsonis.

                        4.

                           ARBABSIAR Manssor (jeb Mansour Arbabsiar), dzimis 6.3.1955. vai 15.3.1955. Irānā. Irānas un ASV valstspiederīgais. Pases Nr.: C2002515 (Irāna); pases Nr.: 477845448 (ASV). Valstspiederīgā identitātes numurs: 07442833, derīguma termiņš līdz 15.3.2016. (ASV izdota vadītāja apliecība).

                        5.

                           ASADI Assadollah, dzimis 22.12.1971. Teherānā (Irāna), Irānas valstspiederīgais. Irānas diplomātiskās pases Nr.: D9016657.

                        6.

                           BOUYERI, Mohammed (jeb Abu ZUBAIR, jeb SOBIAR, jeb Abu ZOUBAIR), dzimis 8.3.1978. Amsterdamā (Nīderlande).

                        7.

                           EL HAJJ, Hassan Hassan, dzimis 22.3.1988. Zaghdraiya, Sidon, Libānā, Kanādas pilsonis. Pases Nr.: JX446643 (Kanāda).

                        8.

                           HASHEMI MOGHADAM Saeid, dzimis 6.8.1962. Teherānā (Irāna), Irānas valstspiederīgais. Pases Nr.: D9016290, derīga līdz 4.2.2019.

                        9.

                           IZZ-AL-DIN, Hasan (jeb GARBAYA, Ahmed, jeb SA-ID, jeb SALWWAN, Samir), Libāna, dzimis 1963. gadā Libānā, Libānas pilsonis.

                        10.

                           MELIAD, Farah, dzimis 5.11.1980. Sidnejā (Austrālija), Austrālijas pilsonis. Pases Nr.: M2719127 (Austrālija).

                        11.

                           MOHAMMED, Khalid Shaikh (jeb ALI, Salem, jeb BIN KHALID, Fahd Bin Adballah, jeb HENIN, Ashraf Refaat Nabith, jeb WADOOD, Khalid Adbul), dzimis 14.4.1965. vai 1.3.1964. Pakistānā, pases Nr.: 488555.

                        12.

                           ȘANLI, Dalokay (jeb Sinan), dzimis 13.10.1976. Pülümür (Turcija).

                        13.

                           SHAHLAI Abdul Reza (jeb Abdol Reza Shala'i, jeb Abd-al Reza Shalai, jeb Abdorreza Shahlai, jeb Abdolreza Shahla'i, jeb Abdul-Reza Shahlaee, jeb Hajj Yusef, jeb Haji Yusif, jeb Hajji Yasir, jeb Hajji Yusif, jeb Yusuf Abu-al-Karkh), dzimis aptuveni 1957. gadā Irānā. Adreses: 1) Kermanshah, Irāna, 2) Mehran militārā bāze, Ilam province, Irāna.

                        14.

                           SHAKURI, Ali Gholam, dzimis aptuveni 1965. gadā Teherānā, Irāna.

                        15.

                           SOLEIMANI Qasem (jeb Ghasem Soleymani, jeb Qasmi Sulayman, jeb Qasem Soleymani, jeb Qasem Solaimani, jeb Qasem Salimani, jeb Qasem Solemani, jeb Qasem Sulaimani, jeb Qasem Sulemani), dzimis 11.3.1957. Irānā. Irānas valstspiederīgais. Pases Nr.: 008827 (Irānas diplomātiskā), izdota 1999. gadā. Pakāpe: ģenerālmajors.

                  II.   GRUPAS UN ORGANIZĀCIJAS

                        1.

                        “Abu Nidal Organisation” – “ANO” (jeb “Fatah Revolutionary Council”, jeb “Arab Revolutionary Brigades”, jeb “Black September”, jeb “Revolutionary Organisation of Socialist Muslims”).

                        2.

                        “Al-Aqsa Martyrs' Brigade”.

                        3.

                        “Al-Aqsa e.V”.

                        4.

                        “Babbar Khalsa”.

                        5.

                        “Communist Party of the Philippines”, arī “New People's Army” – “NPA”, Filipīnas.

                        6.

                        “Directorate for Internal Security of the Iranian Ministry for Intelligence and Security”

                        7.

                        “Gama'a al-Islamiyya” (jeb “Al-Gama'a al-Islamiyya”) (“Islamic Group” – “IG”).

                        8.

                        “İslami Büyük Doğu Akıncılar Cephesi” – “IBDA-C” (“Great Islamic Eastern Warriors Front”).

                        9.

                        “Hamas”, arī “Hamas-Izz al-Din al-Qassem”.

                        10.

                        “Hizballah Military Wing” (jeb “Hezbollah Military Wing”, jeb “Hizbullah Military Wing”, jeb “Hizbollah Military Wing”, jeb “Hezballah Military Wing”, jeb “Hisbollah Military Wing”, jeb “Hizbu'llah Military Wing”, jeb “Hizb Allah Military Wing”, jeb “Jihad Council” (un visas vienības tā pakļautībā, tostarp Ārējās drošības organizācija (External Security Organisation)).

                        11.

                        “Hizbul Mujahideen” – “HM”.

                        12.

                        “Khalistan Zindabad Force” – “KZF”.

                        13.

                        “Kurdistan Workers' Party” – “PKK” (jeb “KADEK”, jeb “KONGRA-GEL”).

                        14.

                        “Liberation Tigers of Tamil Eelam” – “LTTE”.

                        15.

                        “Ejército de Liberación Nacional” (“National Liberation Army”).

                        16.

                        “Palestinian Islamic Jihad” – “PIJ”.

                        17.

                        “Popular Front for the Liberation of Palestine” – “PFLP”.

                        18.

                        “Popular Front for the Liberation of Palestine – General Command” (jeb “PFLP – General Command”).

                        19.

                        “Devrimci Halk Kurtuluș Partisi-Cephesi” – “DHKP/C” (jeb “Devrimci Sol” (“Revolutionary Left”), jeb “Dev Sol”) (“Revolutionary People's Liberation Army/Front/Party”).

                        20.

                        “Sendero Luminoso” – “SL” (“Shining Path”).

                        21.

                        “Teyrbazen Azadiya Kurdistan” – “TAK” (jeb “Kurdistan Freedom Falcons”, jeb “Kurdistan Freedom Hawks”).


Komisijas 05.10.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.8960 - Adient plc / The Boeing Company) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 29.11.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.8951 - Suzano Papel e Celulose S.A. / Fibria Celulose S.A.) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 08.01.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9202 - Bain Capital Investors, LLC / Oscar Holding SAS) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 26.07.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.8905 - AXA Konzern AG / ROLAND Rechtsschutzversicherungs-AG) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 09.01.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9207 - IFM Investors Pty Ltd / Vitol Holding BV) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 11.12.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.8881 - GEFCO ESPAÑA, S.A. / BERGÉ AUTOMOTIVE LOGISTICS, S.L.) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 09.01.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9201 - Siemens AG / TUTPL) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 21.01.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9135 - The Blackstone Group L.P. / Luminor Bank AS) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 13.12.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9139 - Haier Europe Appliances Holding B.V. / Candy) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 12.02.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9169 - Caisse des dépôts et consignations / Swiss Life) saskaņā ar Padomes Regulu (EK) Nr. 139/2004 (Autentisks ir tikai teksts franču valodā)


Komisijas 14.02.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9243 - KKR & Co. Inc. / China Resources Company Limited / Genesis Care Pty Limited) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 13.02.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9266 - KUWAIT INVESTMENT AUTHORITY / IIF INT'L HOLDING L.P. / NORTH SEA MIDSTREAM PARTNERS LIMITED) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 13.02.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9229 - Financière SNOP Dunois S.A. / Tower Automotive Holdings Europe B.V.) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 14.02.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9262 - ADM Arkady Limited / Gleadell Agriculture) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 21.12.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9122 - The Coca-Cola Company / Costa Limited) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 08.02.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9126 - Mitsubishi Heavy Industries, Ltd. / Danfoss A/S / Artemis Intelligent Power Limited) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (ES) 2019/274 (2019. gada 11. janvāris) par to, lai Eiropas Savienības un Eiropas Atomenerģijas kopienas vārdā parakstītu Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (Dokuments attiecas uz EEZ.)

text:
                  19.2.2019

                  LV

                  Eiropas Savienības Oficiālais Vēstnesis

                  LI 47/1

         PADOMES LĒMUMS (ES) 2019/274
         (2019. gada 11. janvāris)
         par to, lai Eiropas Savienības un Eiropas Atomenerģijas kopienas vārdā parakstītu Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas
         (Dokuments attiecas uz EEZ)
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 50. pantu,
         ņemot vērā Eiropas Komisijas priekšlikumu,
         tā kā:

                     (1)

                     Apvienotā Karaliste 2017. gada 29. martā Eiropadomei paziņoja par nodomu izstāties no Eiropas Savienības un Eiropas Atomenerģijas kopienas (“Euratom”) saskaņā ar LES 50. pantu, kas Euratom piemērojams atbilstoši Eiropas Atomenerģijas kopienas dibināšanas līguma 106.a pantam.

                     (2)

                     Padome 2017. gada 22. maijā pilnvaroja Komisiju sākt sarunas ar Apvienoto Karalisti par līgumu, kurā tiktu noteikta tās izstāšanās kārtība, ņemot vērā satvaru tās turpmākajām attiecībām ar Savienību.

                     (3)

                     Sarunas tika risinātas, ņemot vērā Eiropadomes 2017. gada 29. aprīļa un 15. decembra un 2018. gada 23. marta nostādnes, kuru vispārējais mērķis bija nodrošināt Apvienotās Karalistes sakārtotu izstāšanos no Savienības un Euratom.

                     (4)

                     Eiropadome 2018. gada 25. novembrī apstiprināja Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (“līgums”).

                     (5)

                     Tā kā sarunas tagad ir pabeigtas, līgums būtu jāparaksta Savienības vārdā, ņemot vērā to procedūru izpildi, kas nepieciešamas tā noslēgšanai vēlāk.

                     (6)

                     Saskaņā ar Eiropas Atomenerģijas kopienas dibināšanas līguma 106.a pantu LES 50. pants attiecas arī uz Euratom.

                     (7)

                     Līgumā ir paredzēts pārejas periods, kura laikā – neatkarīgi no visām sekām, ko Apvienotās Karalistes izstāšanās no Savienības radīs attiecībā uz Apvienotās Karalistes dalību Savienības iestādēs, struktūrās, birojos un aģentūrās, – Apvienotajai Karalistei un tās teritorijā būs piemērojamas Savienības tiesības, ieskaitot starptautiskos nolīgumus. Tāpēc Komisijai būtu Savienības un Euratom vārdā jāpaziņo pārējām šo nolīgumu līgumslēdzējām pusēm, ka Apvienotā Karaliste pārejas periodā minēto nolīgumu nolūkos tiek uzskatīta par dalībvalsti.

                     (8)

                     Līguma 185. panta otrajā daļā ir paredzēts, ka rakstiskajā paziņojumā par vajadzīgo iekšējo procedūru pabeigšanu Savienība attiecībā uz ikvienu dalībvalsti, kas paudusi ar attiecīgās dalībvalsts tiesību pamatprincipiem saistītus apsvērumus, var paziņot, ka pārejas periodā papildus Padomes Pamatlēmumā 2002/584/TI (1) minētajiem pamatiem, kas ļauj neizpildīt Eiropas apcietināšanas orderi, minētās dalībvalsts izpildes tiesu iestādes var atteikties izdot savus valstspiederīgos Apvienotajai Karalistei saskaņā ar Eiropas apcietināšanas orderi. Tāpēc ir lietderīgi noteikt termiņu, kurā dalībvalstīm, kas vēlas izmantot šo iespēju, būtu attiecīgi jāinformē Komisija un Padomes Ģenerālsekretariāts.

                     (9)

                     Kā paredzēts LES 50. panta 4. punktā, Apvienotā Karaliste nav piedalījusies ne Padomes pārrunās par šo lēmumu, ne tā pieņemšanā,

               IR PIEŅĒMUSI ŠO LĒMUMU.

            1. pants
            Ar šo atļauj Savienības un Eiropas Atomenerģijas kopienas vārdā parakstīt Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas, ņemot vērā tā noslēgšanu.
            Līguma teksts ir pievienots šim lēmumam (2).

            2. pants
            Ar šo Eiropadomes priekšsēdētājs un Komisijas priekšsēdētājs tiek pilnvaroti parakstīt līgumu Savienības un Eiropas Atomenerģijas kopienas vārdā.

            3. pants
            Uzreiz pēc līguma parakstīšanas Komisija pārējām līguma 2. panta a) punkta iv) apakšpunktā minēto starptautisko nolīgumu līgumslēdzējām pusēm paziņo, ka, ņemot vērā līguma stāšanos spēkā, Apvienotā Karaliste pārejas periodā minēto starptautisko nolīgumu nolūkos tiek uzskatīta par dalībvalsti.

            4. pants
            Dalībvalstis, kuras plāno izmantot līguma 185. panta otrajā daļā paredzēto iespēju, par savu nodomu informē Komisiju un Padomes Ģenerālsekretariātu līdz 2019. gada 15. februārim.

            5. pants
            Šis lēmums stājas spēkā tā pieņemšanas dienā.

            Briselē, 2019. gada 11. janvārī

                  Padomes vārdā –

                  priekšsēdētājs

               G. CIAMBA

            (1)  Padomes Pamatlēmums 2002/584/TI (2002. gada 13. jūnijs) par Eiropas apcietināšanas orderi un par nodošanas procedūrām starp dalībvalstīm (OV L 190, 18.7.2002., 1. lpp.).

            (2)  OV C 66 I, 19.2.2019., 1. lpp.


title: Komisijas Lēmums (ES) 2019/286 (2019. gada 12. februāris) par ierosināto pilsoņu iniciatīvu “Pieprasīsim elektronisko cigarešu lietpratīgāku regulējumu!” (izziņots ar dokumenta numuru C(2019) 926)

text:
                  19.2.2019

                  LV

                  Eiropas Savienības Oficiālais Vēstnesis

                  L 47/45

         KOMISIJAS LĒMUMS (ES) 2019/286
         (2019. gada 12. februāris)
         par ierosināto pilsoņu iniciatīvu “Pieprasīsim elektronisko cigarešu lietpratīgāku regulējumu!”

               (izziņots ar dokumenta numuru C(2019) 926)

         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 16. februāra Regulu (ES) Nr. 211/2011 par pilsoņu iniciatīvu (1) un jo īpaši tās 4. pantu,
         tā kā:

                     (1)

                     Ierosinātās pilsoņu iniciatīvas “Pieprasīsim elektronisko cigarešu lietpratīgāku regulējumu!” priekšmets ir formulēts šādi: “Mēs aicinām ES Komisiju atcelt Eiropas Parlamenta un Padomes Direktīvas 2014/40/ES (2) 20. pantu un izstrādāt pielāgotus tiesību aktus, kas elektroniskos smēķēšanas izstrādājumus skaidri nošķir no tabakas izstrādājumiem un farmācijas produktiem.”

                     (2)

                     Ierosinātās pilsoņu iniciatīvas mērķi ir izklāstāmi šādi: “svītrot 20. pantu Direktīvā 2014/40/ES un aizstāt to ar pielāgotiem, uz zinātniskām atziņām balstītiem tiesību aktiem, kas ir saskaņā ar iekšējā tirgus darbību un kas nošķir elektroniskos smēķēšanas izstrādājumus no tabakas izstrādājumiem un farmācijas produktiem; izstrādāt jaunus tiesību aktus, kuru pamatā ir izstrādājumu kvalitātes, drošuma un ražošanas standartu obligāta ievērošana un atbildīga tirdzniecības prakse, lai nodrošinātu jauniešu aizsardzību; elektronisko smēķēšanas izstrādājumu politikai būtu jāveicina inovācija un jānodrošina, ka smēķētājiem un elektronisko smēķēšanas izstrādājumu lietotājiem ir pieejama skaidra informācija par tabaku nesaturošām mazāk kaitīgām alternatīvām un ir piekļuve šīm alternatīvām.”

                     (3)

                     Līgums par Eiropas Savienību (LES) nostiprina Savienības pilsonību un turpina nostiprināt Savienības demokrātisko darbību, cita starpā nosakot, ka katram pilsonim ir tiesības piedalīties Savienības demokrātiskajā dzīvē, izmantojot Eiropas pilsoņu iniciatīvu.

                     (4)

                     Tālab pilsoņu iniciatīvai vajadzīgajām procedūrām un nosacījumiem jābūt skaidriem, vienkāršiem, viegli īstenojamiem un samērīgiem ar pilsoņu iniciatīvas būtību, lai tiktu veicināta pilsoņu līdzdalība un Savienība kļūtu viņiem pieejamāka.

                     (5)

                     Savienības tiesību aktus Līgumu īstenošanas nolūkā var pieņemt:

                                 —

                                 normatīvo un administratīvo aktu noteikumu koordinācijai dalībvalstīs saistībā ar darbību sākšanu un izvēršanu kā pašnodarbinātām personām, pamatojoties uz Līguma par Eiropas Savienības darbību (LESD) 53. panta 1. punktu un 62. pantu,

                                 —

                                 dalībvalstu to normatīvo vai administratīvo aktu tuvināšanai, kuri attiecas uz iekšējā tirgus izveidi un darbību, pamatojoties uz LESD 114. pantu.

                     (6)

                     Minēto iemeslu dēļ nav tā, ka ierosinātā pilsoņu iniciatīva acīmredzami būtu ārpus jomām, kurās Komisijai ir pilnvaras iesniegt priekšlikumus par Savienības tiesību aktu nolūkā īstenot Līgumus saskaņā ar regulas 4. panta 2. punkta b) apakšpunktu.

                     (7)

                     Turklāt saskaņā ar minētās regulas 3. panta 2. punktu ir izveidota pilsoņu komiteja un ieceltas kontaktpersonas, un ierosinātā pilsoņu iniciatīva nav nedz acīmredzami aizskaroša, nenozīmīga vai maldinoša, nedz klajā pretrunā Savienības vērtībām, kas noteiktas LES 2. pantā.

                     (8)

                     Tādēļ ierosinātā pilsoņu iniciatīva “Pieprasīsim elektronisko cigarešu lietpratīgāku regulējumu!” būtu jāreģistrē,

               IR PIEŅĒMUSI ŠO LĒMUMU.

            1. pants
            Ar šo ir reģistrēta ierosinātā pilsoņu iniciatīva “Pieprasīsim elektronisko cigarešu lietpratīgāku regulējumu!”.

            2. pants
            Šis lēmums stājas spēkā 2019. gada 20. februārī.

            3. pants
            Šis lēmums ir adresēts ierosinātās pilsoņu iniciatīvas “Pieprasīsim elektronisko cigarešu lietpratīgāku regulējumu!” organizētājiem (pilsoņu komitejas locekļiem), ko pārstāv kontaktpersonas Dustin DAHLMANN un Mose GIACOMELLO.

            Strasbūrā, 2019. gada 12. februārī

                  Komisijas vārdā –

                  priekšsēdētāja vietnieks

               Frans TIMMERMANS

            (1)  OV L 65, 11.3.2011., 1. lpp.

            (2)  Eiropas Parlamenta un Padomes 2014. gada 3. aprīļa Direktīva 2014/40/ES par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu un ar ko atceļ Direktīvu 2001/37/EK (OV L 127, 29.4.2014., 1. lpp.).


title: Padomes Lēmums (ES) 2019/292 (2019. gada 12. februāris) par atļauju nodot klasificētu ES informāciju trešām valstīm un starptautiskām organizācijām

text:
                  20.2.2019

                  LV

                  Eiropas Savienības Oficiālais Vēstnesis

                  L 48/20

         PADOMES LĒMUMS (ES) 2019/292
         (2019. gada 12. februāris)
         par atļauju nodot klasificētu ES informāciju trešām valstīm un starptautiskām organizācijām
         EIROPAS SAVIENĪBAS PADOME,
         ņemot vērā Padomes Lēmumu (2013. gada 23. septembris) par drošības noteikumiem ES klasificētas informācijas aizsardzībai (2013/488/ES) (1) un jo īpaši tā 13. pantu un VI pielikumu,
         tā kā:

                     (1)

                     Eiropas Savienība slēdz nolīgumus ar trešām valstīm un starptautiskām organizācijām par drošības procedūrām klasificētas informācijas apmaiņai un aizsardzībai.

                     (2)

                     Ģenerālsekretārs Padomes Ģenerālsekretariāta vārdā var slēgt administratīvus nolīgumus ar trešām valstīm un starptautiskām organizācijām par drošības procedūrām klasificētas informācijas apmaiņai.

                     (3)

                     Ievērojot Lēmuma 2013/488/ES VI pielikuma 37. punktu, Padomei ir jāpieņem lēmums, lai atļautu ģenerālsekretāram nodot ES klasificētu informāciju trešām valstīm vai starptautiskām organizācijām saskaņā ar nolīgumiem par drošības procedūrām klasificētas informācijas apmaiņai un aizsardzībai un administratīviem nolīgumiem par drošības procedūrām klasificētas informācijas apmaiņai,

               IR PIEŅĒMUSI ŠO LĒMUMU.

            1. pants

               1.   Gadījumos, kad starp Savienību un kādu trešo valsti vai starptautisku organizāciju ir spēkā nolīgums par drošības procedūrām klasificētas informācijas apmaiņai un aizsardzībai (“informācijas drošības nolīgums”), un saskaņā ar Lēmumu 2013/488/ES Padomes ģenerālsekretāram ir atļauts saskaņā ar principu par informācijas autora piekrišanu nodot attiecīgai trešai valstij vai starptautiskai organizācijai ES klasificētu informāciju, kas ietilpst informācijas drošības nolīguma piemērošanas jomā, līdz līmenim, kuru saskaņā ar Lēmuma 2013/488/ES VI pielikuma 11. punktu ir noteikusi Padomes Drošības komiteja. Lēmumu nodot ES klasificētu informāciju trešai valstij vai starptautiskai organizācijai saskaņā ar informācijas drošības nolīgumu pieņem ģenerālsekretārs katrā gadījumā atsevišķi.

               2.   Ja Padomes ģenerālsekretārs pēc tam, kad saņemts Padomes apstiprinājums, saskaņā ar Lēmumu 2013/488/ES ir noslēdzis administratīvu nolīgumu par drošības procedūrām klasificētas informācijas apmaiņai (“administratīvs nolīgums”) ar kādu trešo valsti vai starptautisku organizāciju, Padomes ģenerālsekretāram ir atļauts saskaņā ar principu par informācijas autora piekrišanu nodot attiecīgai trešai valstij vai starptautiskai organizācijai ES klasificētu informāciju, kas ietilpst administratīvā nolīguma jomā, līdz līmenim, kas norādīts administratīvajā nolīgumā. Lēmumu nodot ES klasificētu informāciju trešai valstij vai starptautiskai organizācijai saskaņā ar administratīvo nolīgumu pieņem ģenerālsekretārs katrā gadījumā atsevišķi.

               3.   Padomes ģenerālsekretārs 1. un 2. punktā minētās pilnvaras var deleģēt Padomes Ģenerālsekretariāta vecākajiem ierēdņiem.

            2. pants
            Ar šo lēmumu atceļ un aizstāj šādus lēmumus:

                        1)

                        Padomes Lēmums (2011. gada 20. jūnijs) par informācijas sniegšanu saskaņā ar pastāvīgiem nolīgumiem ar trešām valstīm vai starptautiskām organizācijām par drošības procedūrām klasificētas informācijas apmaiņai;

                        2)

                        Padomes Lēmums (2011. gada 20. jūnijs) par informācijas nodošanu saskaņā ar administratīviem nolīgumiem ar starptautiskām organizācijām par drošības procedūrām klasificētas informācijas apmaiņai.

            3. pants
            Šis lēmums stājas spēkā tā pieņemšanas dienā.

            Briselē, 2019. gada 12. februārī

                  Padomes vārdā –

                  priekšsēdētājs

               E.O. TEODOROVICI

            (1)  OV L 274, 15.10.2013., 1. lpp.